??? - ஏனைய கவிதைகள்

தூக்கியெறியப்பட்ட என் கனவுகள், 
 தூங்க கூட முடியா துக்கம், 
 தேடியலைகிறேன் பாசத்தின் தடத்தை, 
 தொலைந்துப் போன பாதையிலும் 
 துரத்தி வரும் துன்பங்கள். 
 திண்டாட்டங்களில் தட்டுத்தடுமாறி, 
 தவிடுப்பொடியான தருணங்கள், 
 தீர்வுக்கூட வேண்டாம், 
 திருப்பம் கூட இல்லையே. 
 துரதிர்ஷ்டத்தை தழுவிக் கொண்டு 
 தடுமாறும் வேளைகள் 
 துயரம் மட்டுமே துணையென 
 தூணில் சாயவும் தெம்பின்றி 
 துணிச்சலாய் சாகவும் தெளிவின்றி 
 தனிமையில் தவிக்கும் எந்நிலை 
 தயவுசெய்து வரவேண்டாம் யாருக்கும் தரணியிலே!